钦定古今图书集成/明伦汇编/宫闱典/第013卷 > 日知录 > 《天申节贺表》陆游
## 钦定古今图书集成/明伦汇编/宫闱典/第013卷 > 日知录 > 《天申节贺表》陆游

化国之日舒以长，运启千龄之盛。天子有父尊之至，
心均万㝢之欢。敢即昌期，虔申祝寿。〈中贺〉恭惟太上
皇帝陛下，宅心清静，受命溥将。协气熏为太年，寰区
衔莫报之德；孙谋以燕翼子，宗社侈无疆之休。诞敷
锡于下民，丕灵承于上帝。臣方驰使传，阻缀朝班。望
睟表于云霄，敢恨微踪之远；被颂声于金石，尚希薄
技之陈。